**INS «Mysore» (D60)** er en jager (eng. *guided missile destroyer*) av Delhi-klassen som er i aktiv tjeneste for den indiske marinen. Skipet har fått sitt navn etter Mysore, den nest største byen i den indiske delstaten Karnataka.

INS «Mysore» ble bygget ved Mazagon Dock Limited i Mumbai. Kjølen ble lagt ned i februar 1991 og skipet ble sjøsatt 4. juni 1993. Utprøving til sjøs begynte i Arabiahavet i mars 1999, og INS «Mysore» ble satt inn i aktiv tjeneste 2. juni 1999, av den daværende indiske statsministeren Atal Bihari Vajpayee. Skipets første kommanderende offiser var kaptein Rajiv Dhamdhere. Skipet er etterfølgeren til INS «Mysore» (1957), som tjenestegjorde for den indiske marinen i perioden 1957−1985.

Operasjoner
-----------

INS «Mysore»
### Colombo (2008)

I august 2008 lå INS «Mysore» og INS «Ranvir» (D54) ankret opp like utenfor srilankisk territorialfarvann for å sørge for sikkerheten til den indiske statsministeren Manmohan Singh og andre høytstående tjenestemenn under det 15. SAARC-møtet i Colombo.

### Adenbukta (2008)

Utdypende artikkel: Piratvirksomhet ved Somalia

I november 2008 ble INS «Mysore» sendt til Adenbukta for å erstatte INS «Tabar» (F44), som en del av den indiske marinens innsats for å bekjempe piratvirksomhet utenfor kysten av Somalia. Den 13. desember 2008 fanget INS «Mysore» 23 sjøpirater og beslagla ammunisjon da piratene prøvde å kapre MV «Gibe», et skip som seilte under etiopisk flagg.

### Libya (2011)

Den 26. februar 2011 ble INS «Mysore» sendt sammen med INS «Jalashwa» (L41) til Middelhavet for å evakuere indiske statsborgere fra Libya i kjølvannet av borgerkrigen som herjet landet samme år. Skipene hadde med seg sitt hele mannskap og et kontingent av marinens spesialstyrker.

### Det indiske hav (2011)

Den 12. august 2011 oppdaget den indiske marinen at et iransk lasteskip, «Nafis-1», var ute av kurs. Etter å ha overvåket skipet i to dager, var det mistanke om at skipet hadde blitt kapret av pirater. 14. august ble INS «Mysore» kalt inn for å avskjære skipet. Besetningen på ni kaprere ble overrasket og skremt da de fikk øye på krigsskipet, og gjorde ikke noe forsøk på å yte motstand. Et Westland Sea King-helikopter med ni MARCOS-spesialsoldater ble sendt til det iranske skipet for å anholde de mistenkte. Piratenes automatgeværer ble funnet gjemt om bord på det kaprede fartøyet.

Referanser
----------

1. ↑  The Island online: India had warships off Colombo for last SAARC summit Besøkt 14. mai 2014
2. ↑  «Larger Indian warship to fight pirates off Aden». Chennai, India: hindu.com. 20. november 2008. Arkivert fra originalen 27. mai 2009. Besøkt 14. mai 2014.
3. ↑  «Indian navy 'captures 23 pirates'». *BBC News Africa*. 13. desember 2008. Besøkt 14. mai 2014.
4. ↑  Rediff: Navy scores another win over pirates Besøkt 14. mai 2014
5. ↑  Government of India - Press Information Bureau: Apprehension of Pirate Vessel *(publisert 13. desember 2008)* Besøkt 14. mai 2014
6. ↑  «Naval ships to bail out Indians stranded in Libya». *The Times Of India*. 27. februar 2011. Arkivert fra originalen 8. mars 2012. Besøkt 14. mai 2014.

Eksterne lenker
---------------

* Bharat-Rakshak.com: Delhi (Type 15) Class (engelsk) Besøkt 14. mai 2014

| * v
* d
* r
Delhi-klassen |
| --- |
| INS «Delhi» **·** INS «Mumbai» **·** INS «Mysore» |
| Forgjenger: Rajput-klassen **·** Etterfølger: Kolkata-klassen |